joelniklaus/EU_Wikipedias huggingface dataset:
Κόμμα Ελευθερίας και Δικαιοσύνης (Αίγυπτος)

Το Κόμμα Ελευθερίας και Δικαιοσύνης (αραβικά: حزب الحرية والعدالة) ήταν αιγυπτιακό ισλαμιστικό πολιτικό κόμμα. Ο πρώην πρόεδρος του κόμματος, Μοχάμεντ Μόρσι, κέρδισε τις προεδρικές εκλογές του 2012, και στις βουλευτικές εκλογές του 2011 κέρδισε περισσότερες έδρες από οποιοδήποτε άλλο κόμμα. Είναι ανεξάρτητο, αλλά έχει ισχυρούς δεσμούς με την Μουσουλμανική Αδελφότητα της Αιγύπτου, τη μεγαλύτερη και καλύτερα οργανωμένη πολιτική ομάδα στην Αίγυπτο. Το κόμμα είχε απαγορευτεί και διαλύθηκε το 2014, ωστόσο συνεχίζει να λειτουργεί υπόγεια.

Στις αιγυπτιακές βουλευτικές εκλογές του 2011-12, το Κόμμα Ελευθερίας και Δικαιοσύνης κέρδισε το 47,2 τοις εκατό του συνόλου των εδρών στην κάτω βουλή του κοινοβουλίου της χώρας, με τα συνάδελφα ισλαμικά κόμματα αλ Νουρ και αλ Ουάσατ να κερδίζουν το 24,7 και το 2 τοις εκατό, αντίστοιχα. Τόσο το Κόμμα Ελευθερίας και Δικαιοσύνης και το Κόμμα αλ Νουρ των σαλαφιστών, έχουν αρνηθεί τους ισχυρισμούς σχετικά με τις προθέσεις πολιτικής τους ενοποίησης.

Παραπομπές

Εξωτερικοί σύνδεσμοι
ΟΕ Σαντ Αντρέου

Η  Ουνιό Εσπορτίβα Σαντ Αντρέου είναι ισπανική ποδοσφαιρική ομάδα από τη Βαρκελώνη στην αυτόνομη κοινότητα της Καταλονίας. Ιδρύθηκε το 1925. Έδρα της ομάδας είναι το Camp Municipal Narcís Sala χωρητικότητας 6563 θεατών. Συμμετέχει στη Σεγούντα Ντιβιζιόν Β'. Μετράει 11 συμμετοχές στη Σεγούντα Ντιβιζιόν και 17 στη Σεγούντα Ντιβιζιόν Β'.

Εξωτερικοί σύνδεσμοι
Επίσημη ιστοσελίδα 
Futbolme team profile 
Flama i Ginesta, magazine web 

Ποδοσφαιρικές ομάδες Ισπανίας
Ιδρύσεις ποδοσφαιρικών ομάδων το 1925
Πολεοδομικό συγκρότημα Θεσσαλονίκης

{| class="infobox bordered vcard" style="width: 22em; font-size: 88%; text-align: left; line-height: 1.5em"
|-
! colspan="2" style="text-align: center; font-size: 1.5em; font-weight: normal" | Πολεοδομικό συγκρότημα Θεσσαλονίκης
|-
| colspan="2" style="text-align: center; background: white;" | 
|-
! colspan="2" style="background: #f0f0f0; text-align: center" | Γεωγραφία
|-
! width="45%" | Είδος
| Συγκρότημα δήμων
|-
! Περιφέρεια
| class="label" | Κεντρικής Μακεδονίας
|-
! style="font-weight: normal;" | Έκταση- Συνολική
| 111,703 χλμ² Διοικ. ΈδραΘεσσαλονίκη
|-
! colspan="2" style="background: #f0f0f0; text-align: center" | Δημογραφία
|-
! style="font-weight: normal;" | Πληθυσμός- Συνολικός (2011)
| Κατάταξη 2η 790.824
|}
Το πολεοδομικό συγκρότημα Θεσσαλονίκης (Π.Σ.Θ.), είναι αστική περιοχή με κέντρο την ομώνυμη πόλη, τη Θεσσαλονίκη μπορεί να αναφερθεί και ως η "Πόλη της Θεσσαλονίκης". Αποτελείται από το σύνολο 6 δήμων και τμηματικά από έναν δήμο (Πυλαίας-Χορτιάτη). Το Π.Σ.Θ. εμπεριέχεται στη μητροπολιτική περιοχή της Θεσσαλονίκης, μαζί με ορισμένους ακόμα δήμους.

Δήμοι

Σημειώσεις

Εξωτερικοί σύνδεσμοι
 Εργαστήριο Χωροταξικού Σχεδιασμού του ΑΠΘ

Θεσσαλονίκη
Μητροπολιτική περιοχή της Θεσσαλονίκης

Η Μητροπολιτική περιοχή της Θεσσαλονίκης, είναι μητροπολιτική περιοχή με κέντρο την ομώνυμη πόλη, τη Θεσσαλονίκη. Αποτελείται από το πολεοδομικό συγκρότημα Θεσσαλονίκης (Π.Σ.Θ.), πληθυσμού 789.191 κατοίκων, και από δήμους-δορυφόρους . Έτσι, ο συνολικός πληθυσμός της μητροπολιτικής περιοχής ανέρχεται σε 1.012.297 κατοίκους, σύμφωνα με την ελληνική απογραφή 2021. Η Μητροπολιτική Ενότητα Θεσσαλονίκης, ταυτίζεται γεωγραφικά με τον ομώνυμο νομό, αποτελεί τη μεγαλύτερη σε πληθυσμό Περιφερειακή Ενότητα της χώρας με  1.091.424 κατοίκους, υπάγεται δε στην Περιφέρεια Κεντρικής Μακεδονίας.

Δήμοι

Παραπομπές

Επιπλέον ανάγνωση
 Ρυθμιστικό Σχέδιο Θεσσαλονίκης στη Μητροπολιτική διακυβέρνηση, άρθρο της εφημερίδας «Η εποχή»

Εξωτερικοί σύνδεσμοι
 Γραφείο Προσέλκυσης Συνεδρίων και Επισκεπτών Μητροπολιτικής Περιοχής Θεσσαλονίκης
 Μητροπολιτική Αναπτυξιακή Θεσσαλονίκης Α.Ε 

Θεσσαλονικη
Θεσσαλονίκη
Σεκχμέτ

Η Σεκχμέτ (αλλιώς Σέκμετ, Σεκμέτ ή Σεχμέτ) συμβολίζει των αγώνα των θετικών και αρνητικών στοιχείων του σύμπαντος, της ζωής και του θανάτου, το σταθερό, το αμετάβλητο, το αιώνιο, της καθολικής τάξης και της αρμονίας του ουρανού και της Γης. Είναι η δημιουργική φωτιά, η ενεργοποίηση και η δύναμη της ζωής. 
Απεικονίζεται με ένα ηλιακό φίδι στο κεφάλι της, που είναι σύμβολο της αναγέννησης και ζωοποιού ρεύματος, έναν ήλιο επίσης στο κεφάλι της που είναι το σύμβολο της προσφοράς, αυτό που δίνει φως. Κρατά επίσης ένα σκήπτρο, δηλώνοντας την καθετότητα, την τιμή στα λόγια και στις πράξεις και το Ανκχ, ως σύμβολο αναγέννησης, ανανέωσης, και το πέρασμα σε άλλους κόσμους.
Η Σέκχμετ είναι θεματοφύλακας του κόσμου ενάντια στο κακό. Απεικονίζεται συχνά ως φύλακας του σπιτιού που είναι ήρεμη και ήσυχη αλλά αν χρειαστεί γίνεται άγρια σαν οργισμένο λιοντάρι. Μερικές φορές σχετίζεται με το φίδι. Το φίδι είναι ένα σύμβολο θεραπευτή, οραματιστή και φύλακα των πυλών της ζωής και του θανάτου.

Μύθος του Ρα 

Σε ένα μύθο αναφέρεται πως η αναπνοή της δημιούργησε την έρημο. Είχε θεωρηθεί ως ο προστάτης των Φαραώ και είναι αυτή που τους οδηγούσε στον πόλεμο. Όταν ο Ρα ( θεός του ήλιου και βασιλιάς των θεών) ήθελε να τιμωρήσει την ανθρωπότητα για την ανυπακοή προς τους θεούς, έστειλε την Σέκχμετ στη Γη. Η
θεά μόλις πάτησε το πόδι της στην Γη ξεκίνησε την σφαγή σκοτώνοντας άνδρες, γυναίκες και παιδιά. Η δίψα της για αίμα δεν είχε όρια και αν συνέχιζε θα αφάνιζε
όλη την ανθρωπότητα. Ο Ρα δεν ήθελε να γίνει κάτι τέτοιο και έκανε συμβούλιο με τους θεούς να βρουν ένα τρόπο να την σταματήσουν να πίνει το αίμα των ανθρώπων. Αυτό που σκέφτηκε ο Ρα ήταν να πλημμυρίσει ένα πεδίο μ’ ένα μείγμα μπύρας που το χρώμα της ήταν στο χρώμα του αίματος, ώστε να μεθύσει και να
ηρεμήσει. Νομίζοντας ότι ήταν πράγματι αίμα, έσκυψε και ήπιε. Η επιρροή της μπύρας την εμπόδισε από το καταστροφικό της έργο. Στη συνέχεια, ο Ρα δήλωσε: «Θα έρθει στην ειρήνη, ένα γλυκό». Και το όνομά της άλλαξε σε Άθωρ, όπως και η φύση της, εμφανίζοντας στοιχεία αγάπης και τη δύναμη της επιθυμίας.

Βιβλιογραφία 

 Παγκόσμια Μυθολογία: Τόμος Α’, Grimal P. , Εκδόσεις Πάπυρος Λαρούς, 1962
 Μύθοι των Αιγυπτίων, Hart G., Εκδόσεις Παπαδήμα, 1996, Αθήνα

Τριάδα της Μέμφιδας
Θεότητες της υγείας
Θεότητες του πολέμου
Θεότητες της καταστροφής
Charli XCX

Η Σάρλοτ Έμμα Άτσισον (Charlotte Emma Aitchison, 2 Αυγούστου 1992), γνωστή με το καλλιτεχνικό της όνομα Charli XCX, είναι Αγγλίδα τραγουδίστρια και τραγουδοποιός. Το πρώτο της στούντιο άλμπουμ, True Romance, κυκλοφόρησε τον Απρίλιο του 2013 από την δισκογραφική εταιρεία Asylum Records. Έγραψε το "I Love It" των Icona Pop, το οποίο έφτασε νούμερο ένα στο Ηνωμένο Βασίλειο και αργότερα συνεργάστηκε με την Iggy Azalea στο "Fancy", το οποίο ήταν μια παγκόσμια επιτυχία. Βγάζει το δεύτερο στούντιο άλμπουμ της SUCKER, τον Δεκέμβριο του 2014. Το πρώτο σινγκλ του άλμπουμ Boom Clap, έγινε το πρώτο της σόλο κομμάτι που έφτασε τοπ 10 στις ΗΠΑ.

Ζωή
Η XCX γεννήθηκε στο Stevenage, Hertfordshire, 
, ο πατέρας είναι απ'την Σκωτία ενώ η μητέρα της είναι ινδικής καταγωγής, από την Ουγκάντα. Μεγάλωσε στο Hertfordshire της Αγγλίας και άρχισε να γράφει τραγούδια όταν  ήταν 14 ετών. 
Φοίτησε στο κολλέγιο του Stortford και τέλειωσε το 2010.

Δισκογραφία
Άλμπουμς
"14" (2008)
"True Romance" (2013)
"Sucker" (2014)
"Crash"(2022)

Singles
"!Franchesckaar!" (2008)
"Emelline"/"Art Bitch" (2008)
"Stay Away" (2011)
"Nuclear Seasons" (2011)
"You're the One" (2012)
"You (Ha Ha Ha)" (2013)
"What I Like" (2013)
"SuperLove" (2013)
"Boom Clap" (2014)
"Break the Rules" (2014)
"Doing It"(featuring Rita Ora) (2015)

Συμμετοχές
"Lost in Space"(Starkey ft. Charli XCX) (2011)
"End of the World"(with Alex Metric) (2011)
"I Love It"(Icona Pop ft. Charli XCX) (2012)
"Illusions Of"(J£ZUS MILLION ft. Charli XCX) (2013)
"Fancy"(Iggy Azalea ft. Charli XCX) (2014)
"Drop That Kitty"(Ty Dolla Sign ft. Charli XCX and Tinashe) (2015)

Παραπομπές

Εξωτερικοί σύνδεσμοι 
 Charli XCX.com

Αγγλίδες τραγουδίστριες
Άγγλοι στιχουργοί
Ποπ μουσικοί
Όρμα Πέλλας

Η Όρμα είναι ημιορεινό χωριό της Κεντρικής Μακεδονίας στην Περιφερειακή Ενότητα Πέλλας (πρώην νομό) σε υψόμετρο 310 μέτρα.

Γεωγραφία - Ιστορία 
Η Όρμα βρίσκεται στα σύνορα της Ελλάδας με τη Βόρεια Μακεδονία δίπλα στα Λουτρά Πόζαρ. Παλαιότερα ονομαζόταν Τρέσινο. Η ονομασία του χωριού οφείλεται κατά μια εκδοχή στην ομώνυμη αρχαία μακεδονική πόλη που τοποθετείται στην ευρύτερη περιοχή ενώ σύμφωνα με άλλη από τα νερά του ποταμού που ξεχύνονταν ορμητικά μέσα από το βουνό.

Διακρίνεται για τη φυσική ομορφιά του, περιτριγυρισμένο από πράσινο και φυσικά νερά. Ο πληθυσμός της είναι 641 κάτοικοι (απογραφή 2011). Βρίσκεται στους πρόποδες του όρους Βόρας (Καϊμακτσαλαν) προς το χιονοδρομικό κέντρο του οποίου υπάρχει δρόμος. Κατά τη διαδρομή αυτή βρίσκεται η περιοχή Καλύβια Γιανακούλα. Αποτελεί το δεύτερο τουριστικό προορισμό της Αλμωπίας μετά το Λουτράκι, διαθέτοντας ενοικιαζόμενα δωμάτια, ξενοδοχεία και εστιατόρια. Η κεντρική πλατεία του χωριού είνα γεμάτη με πλατάνια. Η εκκλησία του χωριού είναι αφιερωμένη στον Άγιο Νικόλαο αλλά πανηγυρίζει στις 27 Οκτωβρίου του Αγίου Νέστορος. Οι κάτοικοι του χωριού εκτός του τουρισμού ασχολούνται με τη γεωργία και κυρίως με την παραγωγή κερασιών, κάστανων, κοκαριών και ροδακίνων. 

Μετά τον Β΄ Παγκόσμιο Πόλεμο και τον Εμφύλιο πολλοί κάτοικοι της Όρμας μετακόμισαν στην Έδεσσα. Από την Όρμα αναδείχτηκαν αγωνιστές που ακολούθησαν τον Αγγελή Γάτσο στον αγώνα του 1821, Μακεδονομάχοι καθώς και άτομα που σκοτώθηκαν στις μάχες του εμφυλίου. Τον Ιούνιο του 1908 το χωριό καταστράφηκε σχεδόν ολοσχερώς από επίθεση Βουλγάρων κομιτατζήδων. Σήμερα αποτελεί τουριστικό θέρετρο, 2 χλμ. Ν.-ΝΑ. από τα Λουτρά Πόζαρ.

Παραπομπές

Εξωτερικοί σύνδεσμοι 

 Ξυλουργική και λατομεία στην Όρμα από το Ιδρυματικό Αποθετήριο Ολυμπιάς

Δήμος Αλμωπίας
Χωριά του νομού Πέλλας
Εθνική Ισραήλ Κ-21 (ποδόσφαιρο ανδρών)

Η Εθνική Ισραήλ U21 είναι η εθνική ομάδα ποδοσφαίρου του Ισραήλ για ποδοσφαιριστές κάτω των 21 ετών. Συμμετέχει στο Ευρωπαϊκό πρωτάθλημα ποδοσφαίρου U21. Δεν έχει μόνιμη έδρα. Αγωνίζεται σε διάφορα στάδια στη χώρα ώστε να ενθαρρύνεις τους Ισραηλίτες να υποστηρίξουν τις εθνικές ομάδες.

Δείτε ακόμη 
 Ευρωπαϊκό πρωτάθλημα ποδοσφαίρου U21
 Εθνική Ισραήλ (ποδόσφαιρο ανδρών)

Εξωτερικοί σύνδεσμοι
 Uefa Under-21 website Contains full results archive
 The Rec.Sport.Soccer Statistics Foundation Contains full record of U-21 Championship hosts and additional statistics, such as the Group Winners table for the 1998 qualifiers.

Εθνικές ομάδες ποδοσφαίρου Κ-21 Ευρώπης
Εθνική Ισραήλ (ποδόσφαιρο)
Εθνική Ισραήλ Κ-19 (ποδόσφαιρο ανδρών)

Η Εθνική Ισραήλ U19 είναι η εθνική ομάδα ποδοσφαίρου του Ισραήλ για ποδοσφαιριστές κάτω των 19 ετών. Συμμετέχει στο Ευρωπαϊκό πρωτάθλημα ποδοσφαίρου U19, το οποίο διεξάγεται κάθε δύο χρόνια. Δεν έχει μόνιμη έδρα. Αγωνίζεται σε διάφορα στάδια στη χώρα ώστε να ενθαρρύνεις τους Ισραηλίτες να υποστηρίξουν τις εθνικές ομάδες.

Πριν την ένταξη του Ισραήλ στην ΟΥΕΦΑ, η ομάδα συμμετείχε στη διοργάνωση της AFC Πρωτάθλημα νέων AFC το οποίο κατέκτησε 4 συνεχόμενες φορές (1964, 1965, 1966, 1967) και ακόμα 2 μετέπειτα (1971, 1972).

Δείτε ακόμη
 Εθνική Ισραήλ (ποδόσφαιρο ανδρών)
 Εθνική Ισραήλ U21 (ποδόσφαιρο ανδρών)

Εθνική Ισραήλ (ποδόσφαιρο)
Εθνικές ομάδες ποδοσφαίρου Κ-19 Ευρώπης
ΣΣ Σαμπενεντετέζε Κάλτσιο

Η ΣΣ Σαμπενεντετέζε Κάλτσιο είναι μια ιταλική ποδοσφαιρική ομάδα. Ιδρύθηκε το 1923. Έδρα της ομάδας είναι το Stadio Riviera delle Palme χωρητικότητας 14995 θεατών. Συμμετέχει στη Serie D. Μετράει συμμετοχές στη Σέριε Β με τελευταία το 1989. Τα χρώματα της ομάδας είναι το κόκκινο και το μπλε.

Εξωτερικοί σύνδεσμοι
Επίσημη ιστοσελίδα

Ιδρύσεις ποδοσφαιρικών ομάδων το 1923
Λιβανικές Δυνάμεις

Οι Λιβανικές Δυνάμεις (αραβικά: حزب الكتائب اللبنانية, γαλλικά: Forces libanaises, FL) είναι πολιτικό κόμμα του Λιβάνου και πρώην χριστιανική πολιτοφυλακή κατά τη διάρκεια του εμφυλίου πολέμου του Λιβάνου.

Οι Λιβανικές Δυνάμεις δημιουργήθηκαν αρχικά το 1976, ως οργάνωση για το συντονισμό όλων των ακροδεξιών παραστρατιωτικών ομάδων του Λιβανικού Μετώπου, που αποτελούταν κυρίως από το κόμμα Καταέμπ. Μετά τη δολοφονία του Μπασίρ Τζεμαγιέλ, ορισμένες εξεγέρσεις οδήγησαν τον Σαμίρ Γκέγκα στην ανάληψη και διάλυση του Λιβανικού Μετώπου. Αργότερα εξελίχθηκε ως ξεχωριστή οργάνωση στις αρχές του 1990.

Η οργάνωση αυτή ιδρύθηκε από τους Μπασίρ Τζεμαγιέλ, Καμίλ Σαμούν, και άλλους ηγέτες του κόμματος κατά τη διάρκεια του εμφυλίου πολέμου του Λιβάνου. Ήταν αρχικά μια συσπείρωση των διαφόρων ακροδεξιών παραστρατιωτικών ομάδων, ενώ τέθηκε υπό τον έλεγχο ενός συμβουλίου που αποτελούταν από διάφορους εκπροσώπους κομμάτων. Οι Ρυθμιστικές Δυνάμεις Καταέμπ κατείχαν το μεγαλύτερο τμήμα πολεμιστών και η Καταέμπ είχε το μεγαλύτερο μερίδιο στο συμβούλιο. Παρά την αρχική δημιουργία τους από παραστρατιωτικές ομάδες, οι Λιβανικές Δυνάμεις δέχονταν νέα μέλη χωρίς συγκεκριμένη υποταγή στο κόμμα.

Το κίνημα πολέμισε ως η κύρια λιβανική αντίσταση, εντός του κυριαρχούμενου από χριστιανούς Λιβανικού Μετώπου. Κατά τη διάρκεια του εμφυλίου πολέμου, οι LF αντιμετώπισαν διαφορετικούς εχθρούς σε διαφορετικές χρονικές περιόδους: την Οργάνωση για την Απελευθέρωση της Παλαιστίνης, το LNM, το LNRF, το Συριακό Στρατό, το PSP των Δρούζων στο Σουφ και το Λιβανικό Στρατό, πιστό στο στρατηγό Μισέλ Αούν.

Στα μέσα της δεκαετίας του 1980, οι πολιτικές τριβές στο εσωτερικό του Λιβανικού Μετώπου οδήγησαν σε αυξανόμενη απόσταση μεταξύ των μαχητών του Καταέμπ και των υπόλοιπων Λιβανικών Δυνάμεων. Στο τέλος οι Λιβανικές Δυνάμεις και το Καταέμπ έγιναν δύο ξεχωριστές δυνάμεις στο εσωτερικό του Λιβανικού Μετώπου.

Μετά το τέλος του εμφυλίου, ο Σαμίρ Γκέγκα δημιούργησε το κόμμα «Λιβανικές Δυνάμεις». Το 1994, ενώ ο Λίβανος ήταν υπό συριακή κατοχή, το κόμμα είχε απαγορευτεί, ο Γκέγκα φυλακίστηκε και οι δραστηριότητες των μαχητών κατεστάλησαν από τις υπηρεσίες του Λιβάνου. Οι Λιβανικές Δυνάμεις επέστρεψαν ως πολιτική δύναμη μετά την Επανάσταση των Κέδρων, στις αρχές του 2005, η οποία οδήγησε σε απόσυρση των συριακών στρατευμάτων από το Λίβανο. Λίγο μετά, ο Γκέγκα απελευθερώθηκε από τη φυλακή και συνέχισε να ηγείται του κόμματός του.

Παραπομπές

Εξωτερικοί σύνδεσμοι 
 
 Ανεπίσημη ιστοσελίδα

Πολιτικά κόμματα του Λιβάνου
Εμφύλιος Πόλεμος του Λιβάνου
Ταξιαρχία Ταχείας Αντίδρασης

Η Αλβανική Ταξιαρχία Ταχείας Αντίδρασης δημιουργήθηκε στις 6 Ιανουαρίου 2001. Είναι η βασική μονάδα των Αλβανικών Χερσαίων Δυνάμεων. Τον Ιανουάριο του 2003 σημειώθηκε η πρώτη δομική αναδιοργάνωση και από το Νοέμβριο του 2006 έχουμε την σημερινή οργάνωση. Θεωρείται μια πρώτη μονάδα προτεραιότητα των Αλβανικών Ενόπλων Δυνάμεων.

Η Ταξιαρχία Ταχείας Αντίδρασης έχει Διοίκησης και HQ της, 3 τάγματα πεζικού, 1 Λογιστικo τάγμα, 1 τάγμα πυροβολικού, 1 Τάγμα Μηχανικού, και 4 δευτερεύοντα εταιρείες (αναγνωρίσεις, NBC Προστασίας, Signal, η στρατιωτική αστυνομία).

Αποστολή 

Η Ταξιαρχία διεξάγει επιθετικές και αμυντικές επιχειρήσεις, Επιχειρήσεις Υποστήριξης Ειρήνης και της ανθρωπιστικής βοήθειας.

Εξοπλισμός 

.

Στρατός της Αλβανίας
Αλβανική στρατιωτική αστυνομία

Η Στρατιωτική Αστυνομία της Αλβανίας (MP) έχει ως αποστολή της τη διατήρηση της τάξης στις αλβανικές Ένοπλες Δυνάμεις, ανίχνευση, την πρόληψη και τη δίωξη των εγκληματικών δραστηριοτήτων, δέσμευση για την καταπολέμηση της τρομοκρατίας, της συμμετοχής σε ειρηνευτικές και ανθρωπιστικές επιχειρήσεις και την προστασία της κρατικής περιουσίας διαχείριση και χρήση από τις Ένοπλες Δυνάμεις. Η δομή της Στρατιωτικής Αστυνομίας της Αλβανίας επιτρέπει την εκπλήρωση των καθηκόντων και των στόχων που απορρέουν από αυτήν την αποστολή. Κατά τη διάρκεια των τελευταίων ετών, μέλη της έχουν εκπαιδευτεί από ξένους ειδικούς, εμπειρογνώμονες της ιταλικής Carabinieri, ΗΠΑ, τη γερμανική και την τουρκική αστυνομία. Παρασκευάζεται ως μια δύναμη έτοιμη να ενεργήσει στο πλαίσιο της αντίστοιχης δομής του ΝΑΤΟ, ικανά και κατάλληλα εξοπλισμένα για την εκτέλεση των καθηκόντων αυτών.

Το προσωπικό της συμβάλλει σημαντικά σε περιπτώσεις έκτακτης ανάγκης.

Η δομή της είναι έτοιμη να λειτουργεί σε όλο το φάσμα της αποστολής, τα καθήκοντα, και να συμμετέχει σε ειρηνευτικές και ανθρωπιστικές επιχειρήσεις.

Aποστολή 
Η διατήρηση της τάξης στην Αλβανικές Ένοπλες Δυνάμεις, ανίχνευση, την πρόληψη και τη δίωξη των εγκληματικών δραστηριοτήτων, δέσμευση για την καταπολέμηση της τρομοκρατίας, της συμμετοχής σε ειρηνευτικές και ανθρωπιστικές επιχειρήσεις και την προστασία της κρατικής περιουσίας διαχείριση και η χρήση από τις ένοπλες δυνάμεις.

Εργασίες 
- Εξασφαλίζει την στρατιωτική διαταγή έξω από τις στρατιωτικές μονάδες σε δημόσια και μη δημόσια περιβάλλοντα.

- Προστατεύει τη ζωή, την υγεία και την αξιοπρέπεια των στρατιωτικών από οποιαδήποτε παράνομη πράξη

- Προστατεύει την κρατική ιδιοκτησία διαχείριση και η χρήση από τις ένοπλες δυνάμεις από παράνομη δραστηριότητα.

- Επεμβαίνει προκειμένου να εμποδίσει τις τρομοκρατικές ενέργειες στις Ένοπλες Δυνάμεις.

- Έργα για τον εντοπισμό, την πρόληψη και τη δίωξη της εγκληματικής  δραστηριότητας εις βάρος των μελών των Ενόπλων Δυνάμεων, της  στρατιωτικής περιουσίας και εγκαταστάσεων.

- Εκτελεί τις αποφάσεις του δικαστηρίου, οι πράξεις στρατιωτική  εισαγγελία σχετικά με την αναζήτηση, καταγραφή και φέρνοντας τη στρατιωτική βία στο δικαστήριο όταν αποφύγουν την ποινική δίωξη ή την σωφρονιστικών ιδρυμάτων.

- Έλεγχοι και εξασφαλίζει τη στρατιωτική μεταφορά.

- Ελέγχει την κυκλοφορία και τη χρήση των στρατιωτικών μέσων και της τεχνικής.

- Έλεγχοι και λαμβάνει μέτρα για την εφαρμογή της νομοθεσίας κατά των μέτρων επέμβασης

- Εξασφαλίζει την επιβολή της στρατιωτικής τάξης κατά τη διάρκεια στρατιωτικών ασκήσεων, στρατιωτικές τελετές και δραστηριότητες που οργανώνονται από  Γενικό Επιτελείο των Ενόπλων Δυνάμεων.

- Συνοδοί των στρατιωτικών αξιωματούχων των Ενόπλων Δυνάμεων, και τον ομόλογό ξένες αντιπροσωπείες.

- Εκτελεί καθήκοντα προς το συμφέρον των Αλβανών στρατιωτικών δυνάμεων σε αποστολές στο εξωτερικό και ξένων στρατιωτικών δυνάμεων που δρουν στην Αλβανία, σύμφωνα με τους ισχύοντες νόμους.

- Εκτελεί και υποστηρίζει τις ανθρωπιστικές επιχειρήσεις.

Εξοπλισμός

Όχημα

Πηγές 
http://www.aaf.mil.al/index.php/njesite-mbeshtetese/320-policia-ushtarake-pu 

Στρατός της Αλβανίας
Σοφοκλής Τζανετής

Ο Σοφοκλής Τζανετής (1908 – 10 Ιανουαρίου 2001) ήταν Έλληνας στρατιωτικός και υπουργός στην υπηρεσιακή κυβέρνηση του Παρασκευόπουλου το 1966.

Διετέλεσε διοικητής της Ανωτάτης Σχολής Πολέμου από το 1958 ως το 1959 με το βαθμό του Υποστράτηγου.

Στρατιωτική δράση 
Ήταν διοικητής του 2ου Τάγματος του Ελ Αλαμέιν στην Ταξιαρχία του Ρίμινι κατά τον Πόλεμο του 1940.

Από τις 7 Ιανουαρίου 1963 ως τις 9 Δεκεμβρίου 1963 ήταν Γενικός Επιθεωρητής Στρατού (ΓΕΠΣ).

Υπουργός 
Από τις 22 Δεκεμβρίου 1966 ως τις 3 Απριλίου 1967 χρημάτισε υπουργός Δημοσίας Τάξεως στην υπηρεσιακή κυβέρνηση Παρασκευόπουλου..

Πέθανε σε ηλικία 93 ετών, το 2001.

Παραπομπές

Έλληνες αξιωματικοί του πεζικού
Έλληνες υπουργοί Δημοσίας Τάξεως
Έλληνες Βασιλόφρονες
ΣΚ Φορτούνα Κολωνίας

Η ΣΚ Φορτούνα Κολωνίας είναι μια ποδοσφαιρική ομάδα από τη Κολωνία, Γερμανία. Ιδρύθηκε το 1948. Έδρα της ομάδας είναι το Südstadion χωρητικότητας 12000 θεατών. Συμμετέχει στη 3η Λίγκα. Το 1983 ήταν φιναλίστ του Κυπέλλου Γερμανίας.

Εξωτερικοί σύνδεσμοι
 Επίσημη ιστοσελίδα 
 Website of the football team 
 Abseits Guide to German Soccer

Ιδρύσεις ποδοσφαιρικών ομάδων το 1948
Κρανιά Πέλλας

Η Κρανιά είναι χωριό του Νομού Πέλλας. Παλαιότερα ονομαζόταν Δρένοβο. Ανήκει στον Δήμο Σκύδρας. Είναι ένας μικρός ορεινός οικισμός κοντά στα χωριά Λιθαριά και Θεοδωράκι.

Κρανια
Κρανια
Μαρωνιτική Εκκλησία

Η Συριακή Μαρωνιτική Εκκλησία της Αντιοχείας (αραμαϊκά: ܥܕܬܐ ܣܘܪܝܝܬܐ ܡܪܘܢܝܬܐ ܕܐܢܛܝܘܟܝܐ, αραβικά:الكنيسة الأنطاكية السريانية المارونية, λατινικά: Ecclesia Maronitarum) είναι Ανατολική Καθολική Εκκλησία σε πλήρη κοινωνία με την Αγία Έδρα της Ρώμης. Τα ίχνη της κληρονομιάς της ανάγονται στην κοινότητα που ιδρύθηκε από των Μάρωνα, έναν Σύρο μοναχό του 4ου αιώνα που τιμάται ως άγιος. Ο πρώτος Πατριάρχης Μαρωνιτών, Άγιος Ιωάννης Μάρωνας, εξελέγη στα τέλη του 7ου αιώνα.

Αν και έχουν μειωθεί σε αριθμό σήμερα, οι Μαρωνίτες παραμένουν μία από τα κύριες εθνοθρησκευτικές ομάδες στο Λίβανο. Η Μαρωνιτική Εκκλησία ισχυρίζεται ότι από την ίδρυσή της έχει παραμείνει πάντα πιστή στην Εκκλησία της Ρώμης και τον Πάπα. Τον Νοέμβριο του 2012, ο Πάπας Βενέδικτος διόρισε Πατριάρχη Μαρωνιτών τον Μπεσάρα Μπούτρος Αλ Ράι ως καρδινάλιο.

Πριν από την κατάκτηση των Αράβων μουσουλμάνων που έφτασαν στο Λίβανο, ο λιβανέζικος λαός, συμπεριλαμβανομένων και εκείνων που θα γίνονταν μουσουλμάνοι και της πλειοψηφίας που θα παρέμεναν χριστιανοί, μιλούσε μία διάλεκτο των Αραμαϊκών. Τα συριακά (χριστιανικά αραμαϊκά), εξακολουθούν να παραμένουν η λειτουργική γλώσσα της Μαρωνιτικής Εκκλησίας. Τα μέλη της Μαρωνιτικής Εκκλησίας είναι μέρος του λιβανικού λαού, οι οποίοι είναι οι σημερινοί απόγονοι των Φοινίκων. Η πολιτιστική και γλωσσική κληρονομιά του λιβανικού λαού είναι ένα μίγμα των ιθαγενών στοιχείων με τις ξένες κουλτούρες που κυβέρνησαν τη γη και τους ανθρώπους της, κατά τη διάρκεια χιλιάδων ετών. Σε μια συνέντευξη του 2013, ο επικεφαλής της έρευνας, Πιερ Ζαλουά, επεσήμανε ότι η γενετική παραλλαγή προηγήθηκε της θρησκευτικής εκδοχής και των διαιρέσεων: «ο Λίβανος είχε ήδη καλά διαφοροποιημένες κοινότητες με τις δικές τους γενετικές ιδιαιτερότητες, αλλά όχι σημαντικές διαφορές, και θρησκείες ήρθαν ως στρώματα χρώματος στην κορυφή. Δεν υπάρχει καμία διαφορά μεταξύ του τρόπου που δείχνει ότι μια κοινότητα φέρει σημαντικά περισσότερα Φοινικικά στοιχεία ότι κάποια άλλη». Ένας αριθμός Μαρωνιτών ιστορικών υποστηρίζουν ότι ο λαός τους, μαζί με τους μη χριστιανούς συμπατριώτες τους, είναι απόγονοι των Αραμαίων, των Γκασανιδών, των Ασσύριων και των Μαρδαϊτών, αν και με την πάροδο του χρόνου, αναπτύχθηκε ένας διακριτικός χαρακτήρας των Μαρωνιτών, αυτό δεν επισκιάζει την αντιοχειανή και συριακή χριστιανική καταγωγή τους.

Παραπομπές

Εξωτερικοί σύνδεσμοι 

 

 
Καθολική Εκκλησία
Ανατολικές Καθολικές Εκκλησίες
Άγγελος Σπυρίδων

Ο  Άγγελος Σπυρίδων (γεννημένος στις 8 Αυγούστου 1946) είναι Έλληνας πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός για την ομάδα του Άρη Θεσσαλονίκης.

Καριέρα

Σε συλλογικό επίπεδο 
Ο Σπυρίδων ξεκίνησε στον Άρη Θεσσαλονίκης το 1957 και σε ηλικία δεκαεννέα ετών μεταπήδησε στην πρώτη ομάδα. Αγωνίστηκε για πρώτη φορά στην τελευταία αγωνιστική της σεζόν 1964-65 εναντίον του Απόλλωνα Καλαμαριάς, στις 27 Ιουνίου 1965. Από την επόμενη χρονιά αποτέλεσε βασικό στέλεχος της αμυντικής γραμμής της ομάδας του και ανελάμβανε να εκτελεί τα πέναλτι της ομάδας, σκοράροντας για πρώτη φορά στις 11 Απριλίου 1966 απέναντι στον Ηρακλή. Από εκεί και έπειτα, πετύχαινε τουλάχιστον τρία γκολ κάθε χρόνο, παρά τον αμυντικό του ρόλο μέσα στο παιχνίδι, πετυχαίνοντας δέκα γκολ την σεζόν 1968-69.

Κατά τη διάρκεια της καριέρας του συνεργάστηκε στη θέση του με σπουδαίους αμυντικούς όπως ο Σοφοκλής Σεμερτζής, ο Δημήτρης Ραπτόπουλος και ο Γιώργος Φοιρός. Απόγειο αυτής της καριέρας ήταν η κατάκτηση του κυπέλλου Ελλάδος το 1969-70, όταν ο Άρης απέκλεισε την Πάτρα, τον Παναθηναϊκό, την Καλλιθέα και τον Ολυμπιακό και κέρδισε τον ΠΑΟΚ στον τελικό του Καυτατζογλείου με 1-0.

Υπήρξε ένας από τους πρωτοστάτες των επεισοδίων στον αγώνα κυπέλλου του Άρη με τον ΠΑΟΚ το 1972, όπου επιτέθηκε στον διαιτητή Μίχα και συνελήφθη για εξύβριση και αντίσταση κατά των αρχών. Τιμωρήθηκε με αποχή από τις επίσημες αγωνιστικές υποχρεώσεις της ομάδας του για ένα χρόνο. Επέστρεψε το 1973, συνεχίζοντας να είναι ένας εκ των αστέρων του Άρη μέχρι το 1976, όταν ήρθε σε ρήξη με τον προπονητή Ντόμπριμιρ Ζέτσεφ και αποχώρησε από την αποστολή της ομάδας πριν τον αγώνα του Άρη στο Αγρίνιο με τον Παναιτωλικό.

Ολοκλήρωσε την καριέρα του στην Βέροια, όπου έπαιξε για δύο χρόνια και κρέμασε τα παπούτσια του το 1978.

Στις εθνικές ομάδες 
Αγωνίστηκε 12 συνολικά φορές με την εθνική Ελλάδας, το διάστημα 1969-1972. Το ντεμπούτο του πραγματοποιήθηκε στις 19 Ιουλίου 1969 στον εκτός έδρας φιλικό αγώνα με την Αυστραλία, ο οποίος διεξήχθη στο Σίδνεϋ, όταν υπό τις οδηγίες του Νταν Γεωργιάδη ξεκίνησε ως βασικός.
Στον τελευταίο του αγώνα με τη γαλανόλευκη φανέλα ευτύχησε να σημειώσει και το μοναδικό του τέρμα με αυτή, όταν στις 7 Μαΐου 1972 στην εκτός έδρας νικηφόρα φιλική αναμέτρηση με την Αιθιοπία (0-1), η οποία διεξήχθη στην Αντίς Αμπέμπα, υπό τις οδηγίες του Μπίλι Μπίνγκαμ ήταν ο σκόρερ του μοναδικού τέρματος της συνάντησης, με το οποίο χάρισε τη νίκη στην ελληνική ομάδα.

Επίσης, αγωνίστηκε στην εθνική Ελπίδων, με την οποία το 1969 κατέκτησε το Βαλκανικό Κύπελλο.

Τίτλοι 
Κύπελλο Ελλάδας: 1 (1969-70)

Στατιστικά με τον Άρη

</div>

Παραπομπές

Πηγές 

Η καριέρα του Άγγελου Σπυρίδωνα στο soccerway 
Το προφίλ του Άγγελου Σπυρίδωνα στο eu-football
Ο Άγγελος Σπυρίδων στο epo.gr
 "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Άρη Θεσσαλονίκης
Ποδοσφαιριστές Εθνικής Ελλάδος
Ποδοσφαιριστές Εθνικής Ελλάδας Κ21
Μητρόπολη Σουηδίας και πάσης Σκανδιναβίας

Η Ιερά Μητρόπολη Σουηδίας και πάσης Σκανδιναβίας είναι Μητρόπολη του Οικουμενικού Πατριαρχείου Κωνσταντινουπόλεως.

Περιλαμβάνει τις χώρες Σουηδία, Νορβηγία, Δανία, Ισλανδία και Γροιλανδία.

Μητροπολίτης είναι ο Κλεόπας Στρογγύλης.

Ιστορικοί Σταθμοί

1969: Ίδρυση Μητροπόλεως και εκλογή πρώτου Μητροπολίτη Σουηδίας Πολυεύκτου.
1970: Άφιξη στη Στοκχόλμη του Μητροπολίτη Σουηδίας Πολυεύκτου και ανάληψη καθηκόντων.
1974: Εκλογή Μητροπολίτη Σουηδίας Παύλου.
1976: Απόκτηση Ιερού Ναού Αποστόλου Παύλου στην Ουψάλα (Φεβρουάριος) και εγκαίνια αυτού (Μάιος), απόκτηση Ιερού Μητροπολιτικού Ναού Αγίου Γεωργίου Στοκχόλμης (Απρίλιος).
1978: Εγκαίνια Ιερού Μητροπολιτικού Ναού Αγίου Γεωργίου Στοκχόλμης.
1980: Ανέγερση αίθουσας πνευματικού κέντρου Μητροπολιτικού Ναού.
1987: Απόκτηση Ιερού Ναού Ευαγγελισμού Θεοτόκου Όσλο.
1992: Εγκαίνια Ιερού Ναού Ευαγγελισμού Θεοτόκου Όσλο.
1993: Επίσκεψη Οικουμενικού Πατριάρχου Βαρθολομαίου.
1998: Απόκτηση Ιερού Ναού Αγίας Τριάδος Γκέτεμποργκ.
1999: Εγκαίνια Ιερού Ναού Αγίας Τριάδος Γκέτεμποργκ.
2002: Επίσκεψη και δοξολογία υπό του Οικουμενικού Πατριάρχου Βαρθολομαίου στον Ι.Ν. Ευαγγελισμού Θεοτόκου Όσλο.
2003: Πατριαρχική Χοροστασία στον Ιερό Μητροπολιτικό Ναό Αγίου Γεωργίου Στοκχόλμης.
2014: Εκλογή και ενθρόνιση Μητροπολίτη Σουηδίας & πάσης Σκανδιναβίας Κλεόπα.
2015: Ίδρυση ενορίας Αγίου Αποστόλου Κλεόπα στην πόλη Κάλμαρ της Σουηδίας - Οργάνωση Συνδέσμου Ορθοδόξων Νέων - Ίδρυση ενορίας Εισοδίων της Θεοτόκου στην πόλη Borås (Μπορός) Σουηδίας - Ίδρυση ενορίας Αγίου Νεκταρίου στο Σταβάνγκερ της Νορβηγίας - Θυρανοίξια Ιερού Ησυχαστηρίου Αγίου Νικολάου Ράττβικ Σουηδίας.
2016: Ίδρυση ενορίας Αγίων Κωνσταντινου και Ελένης στην πόλη Γιένκεπινγκ (Jönköping) Σουηδίας.
2017: Ίδρυση ενορίας Αγίου Εθνοϊερομάρτυρος Χρυσοστόμου Σμύρνης στην πόλη Μπέργκεν Νορβηγίας.

Ενορίες

1) Ελληνική Ορθόδοξος Ενορία Αγίου Γεωργίου Στοκχόλμης (Καθεδρικός Ναός)

2) Ελληνική Ορθόδοξος Ενορία Αποστόλου Παύλου Ουψάλα

3) Ελληνική Ορθόδοξος Ενορία Αγίας Τριάδος Γκέτεμποργκ

4) Ελληνική Ορθόδοξος Ενορία Αγίου Ανδρέου Μάλμε

5) Ελληνική Ορθόδοξος Ενορία Αγίου Κλεόπα Κάλμαρ

6) Ελληνική Ορθόδοξος Ενορία Εισοδίων της Θεοτόκου Μπορός (Borås)

7) Ελληνική Ορθόδοξος Ενορία Αγίων Κωνσταντινου και Ελένης Γιένκεπινγκ (Jönköping)

8) Φιλλανδική Ορθόδοξος Ενορία Αγίου Νικολάου Στοκχόλμης

9) Ελληνική Ορθόδοξος Ενορία Ευαγγελισμού της Θεοτόκου Όσλο Νορβηγίας (Μητροπολιτικός Ναός)

10) Ελληνική Ορθόδοξος Ενορία Αγίου Νεκταρίου Σταβάνγκερ Νορβηγίας

11) Ελληνική Ορθόδοξος Ενορία Αγίου Χρυσοστόμου Σμύρνης Μπέργκεν Νορβηγίας

12) Ελληνική Ορθόδοξος Ενορία Αγίου Γεωργίου Κοπεγχάγης Δανίας

13) Ησυχαστήριο Αγίου Νικολάου Ράττβικ Σουηδίας.

Πηγές
Ημερολόγιο Ι.Μ. Σουηδίας 2015
Σουηδία: βίωμα ενότητας υπό το ορθόδοξο πρίσμα

Παραπομπές

Εξωτερικοί Σύνδεσμοι
Ιστοσελίδα Ιεράς Μητροπόλεως Σουηδίας και πάσης Σκανδιναβίας

Ιστοσελίδα Ενορίας Αγίου Ανδρέα στο Μάλμε Σουηδίας

Σουηδια
Τραπεζάκι Κεφαλονιάς

Το Τραπεζάκι είναι μια μικρή σχετικά σε μέγεθος παραλία μόλις τριάντα λεπτά από το Αργοστόλι. Η ονομασία δεν έχει καμία σχέση με κανένα τραπεζάκι αλλά και κανείς δεν ξέρει τη σαφή προέλευση του ονόματος της. Στην ουσία αποτελείται από δύο ξεχωριστές παραλίες που ενώνονται από ένα μικρό λιμάνι. Η παραλία αυτή είναι ιδανική για οικογένειες με μικρά παιδιά καθώς και για ηλικιωμένους λόγω των ρηχών νερών της. Είναι στρωμένη με άμμο και μικρά βότσαλα και έχει θέα όλη τη Ζάκυνθο και τις πλαγιές του Αίνου. Πάνω από το Τραπεζάκι δεσπόζει ένας καταπράσινος λόφος με πεζοπορική διαδρομή. Στον λόφο βρίσκεται και η εκκλησία της Παναγίας της Τραπεζοφόρου που είναι γνωστή για τα πανηγύρια της κάθε καλοκαίρι. Στην περιοχή λειτουργούν δεκάδες ξενοδοχεία, μίνι μάρκετ, εστιατόρια και ταβέρνες.

Κεφαλονιά
Παραλίες της Κεφαλονιάς
Κίμων Κουλούρης

Ο Κίμων Κουλούρης (1 Νοεμβρίου 1940) είναι Έλληνας πολιτικός, ιδρυτικό στέλεχος του ΠΑΣΟΚ, με το οποίο διετέλεσε βουλευτής και υφυπουργός, αν και είναι κυρίως γνωστός από τη θητεία του ως γενικός γραμματέας Αθλητισμού (1981 - 1985).

Βιογραφικά στοιχεία
Γεννήθηκε το Νοέμβριο του 1940 στη Λευκίμμη της Κέρκυρας. Ο πατέρας του, Αριστοτέλης Κουλούρης, υπήρξε αγωνιστής της Εθνικής Αντίστασης ως στέλεχος του ΕΔΕΣ του Ναπολέοντα Ζέρβα και στην συνέχεια συμμετείχε στον εμφύλιο πόλεμο με τις κυβερνητικές δυνάμεις. 

Σπούδασε οικονομικές επιστήμες στην τότε ΑΣΟΕΕ (σήμερα Οικονομικό Πανεπιστήμιο Αθηνών), και αργότερα πραγματοποίησε μεταπτυχιακές σπουδές στην Οικονομία των Μεταφορών στο Κολλέγιο Ίλινγκ του Λονδίνου. Κατά τη διάρκεια των σπουδών του στην Αθήνα είχε έντονη πολιτική και συνδικαλιστική δράση και εκλέχθηκε πρόεδρος του Συλλόγου Φοιτητών ΑΣΟΕΕ. Εντάχθηκε στην οργάνωση νέων της Ένωσης Κέντρου (ΟΝΕΚ) και αργότερα έγινε στέλεχος της ΕΔΗΝ, της νεολαίας της Ένωσης Κέντρου που βρισκόταν υπό την επιρροή του Ανδρέα Παπανδρέου. Κατά τη διάρκεια της χούντας απολύθηκε για πολιτικούς λόγους από τη ΔΕΗ, στην οποία εργαζόταν.

Στο σπίτι του Κίμωνα Κουλούρη στο Λονδίνο, ο Ανδρέας Παπανδρέου γνώρισε την Βάσω Παπανδρέου, μετέπειτα κορυφαία υπουργό των κυβερνήσεών του.

Υπήρξε ιδρυτικό στέλεχος του ΠΑΚ (1968) και του ΠΑΣΟΚ (1974), και στα πρώτα χρόνια της Μεταπολίτευσης έγινε γνωστός ως ένας από τους «συγκεντρωσιάρχες» του Κινήματος, μαζί με τον Γιώργο Παναγιωτακόπουλο. Μέλος της Κεντρικής Επιτροπής του ΠΑΣΟΚ (1975 - 2000), διετέλεσε βουλευτής ΠΑΣΟΚ Β΄ Αθηνών από το 1985 ως το 2007, και το ίδιο διάστημα χρημάτισε υφυπουργός Εσωτερικών (1988 - 1989 και 1994 - 1995), αναπληρωτής υπουργός Μεταφορών και Επικοινωνιών (1995 - 1996) και υφυπουργός Ανάπτυξης (2003 - 2004).

Γενικός Γραμματέας Αθλητισμού
Ο Κίμων Κουλούρης είναι κυρίως γνωστός από την θητεία του ως γενικός γραμματέας Αθλητισμού, θέση την οποία κατείχε καθ'όλη τη διάρκεια της πρώτης κυβέρνησης Ανδρέα Παπανδρέου (1981 - 1985). Εγκαινίασε πρωτοπόρα για την εποχή εκείνη προγράμματα, όπως «αθλητισμός και γυναίκα», «αθλητισμός και παιδί», «αθλητισμός και τρίτη ηλικία», «αθλητισμός για παιδιά με ειδικές ανάγκες» που ενίσχυσαν τη σχέση του αθλητισμού με την κοινωνία. Τη σφραγίδα του φέρουν μεγάλα έργα υποδομής όπως το σημερινό Ολυμπιακό Στάδιο Αθήνας, το Στάδιο Ειρήνης και Φιλίας στον Πειραιά, καθώς και δεκάδες κλειστά και ανοιχτά γυμναστήρια, κολυμβητήρια και αίθουσες γυμναστικής που δημιουργήθηκαν στην Ελλάδα εκείνα τα χρόνια.

Ο Κουλούρης, γνωστός οπαδός του Παναθηναϊκού, δέχτηκε έντονες επικρίσεις για τις στενές σχέσεις του με την οικογένεια Βαρδινογιάννη (που διατηρούνται μέχρι σήμερα), και συχνά δεχόταν επιθέσεις από τον τότε πρόεδρο του Ολυμπιακού Σταύρο Νταϊφά και την οπαδική εφημερίδα των ερυθρόλευκων, Φως των Σπορ. Η κόντρα κορυφώθηκε με την λεγόμενη «υπόθεση Μπουμπλή», όταν ο Νταϊφάς κατηγόρησε τον Κουλούρη ότι έκανε τα στραβά μάτια στην παράνομη ελληνοποίηση του παίκτη του Παναθηναϊκού Χουάν Ραμόν Ρότσα.

Παραπομπές

Βουλευτές εκλεγμένοι με το ΠΑΣΟΚ
Βουλευτές Β' Αθηνών
Έλληνες υφυπουργοί Εσωτερικών
Έλληνες υφυπουργοί Ανάπτυξης
Μέλη του Πανελλήνιου Απελευθερωτικού Κινήματος
Πυροτεχνήματα

Το Πυροτεχνήματα, είναι ένα τραγούδι της ελληνίδας ερμηνεύτριας Έλενας Παπαρίζου και το τρίτο single του δίσκου της Βρίσκω Το Λόγο Να Ζω. Το επίσημο video clip του τραγουδιού ήταν υποψήφιο για την πιο Σέξι Εμφάνιση σε Video Clip και Video Clip της Χρονιάς στα Mad Video Music Awards 2009.

Τραγούδια της Έλενας Παπαρίζου
Τραγούδια του 2008
Κερουανέ (νομαρχία)

Το Κερουανέ (γαλλ: Kérouané) είναι μία από τις πέντε νομαρχίες της περιφέρειας Κανκάν στη Γουϊνέα. Πρωτεύουσα είναι το Κερουανέ.

Γεωγραφία
Το Κερουανέ βρίσκεται νότια της Γουϊνέας και του Κανκάν. Συνορεύει στα βόρεια με το Κανκάν, στα νοτιοανατολικά με την Μπεϋλά, στα νοτιοδυτικά με τη Μασεντά και στα δυτικά με το Κισσιντουγκού.

Δήμοι

 Κερουανέ-Σεντρ (Kérouané-Centre)
 Κομοντού (Komodou)
 Κουνσανκορό (Kounsankoro)
 Λινκό (Linko)
 Μπανανκορό (Banankoro)
 Νταμαρό (Damaro)
 Σιμπιριμπαρό (Sibiribaro)
 Σορομαγιά (Soromaya)

Πηγές
 Αγγλική Βικιπαίδεια (Kérouané Prefecture)

Δείτε επίσης
 Νομαρχίες της Γουινέας

Κ
Σιγκιρί (νομαρχία)

To Σιγκιρί (γαλλ: Siguiri) είναι μία από τις πέντε νομαρχίες της περιφέρειας Κανκάν στη Γουϊνέα. Πρωτεύουσα είναι to Σιγκιρί.

Γεωγραφία
To Σιγκιρί βρίσκεται βόρεια της Γουϊνέας και του Κανκάν. Συνορεύει στα νοτιοανατολικά με τη Μαντιανά, στα νοτιοδυτικά με την Κουρουσσά, στα δυτικά με το Ντινγκιράιγ και στα βόρεια, βορειοδυτικά και βορειοανατολικά με το Μαλί.

Δήμοι

 Κινιεμπακουρά (Kiniébakoura)
 Κιντινιάν (Kintinian)
 Μαλεά (Maléa)
 Μπανκό (Bankon)
 Ναμπούν (Naboun)
 Νιαγκασσολά (Niagassola)
 Νιαντανκορό (Niandankoro)
 Νορασσομπά (Norassoba)
 Ντοκό (Doko)
 Σιγκιρί-Σεντρ (Siguiri-Centre)
 Σιγκιρινί (Siguirini)
 Φρανβαλιά (Franwalia)

Πηγές
 Αγγλική Βικιπαίδεια (Siguiri Prefecture)

Δείτε επίσης
 Νομαρχίες της Γουινέας

Σ
Icky Thump

Το "Icky Thump" είναι το έκτο και τελευταίο στούντιο άλμπουμ των The White Stripes. κυκλοφόρησε στις 15 Ιουνίου 2007 στην Γερμανία, στις 18 Ιουνίου στην υπόλοιπη Ευρώπη και στις 19 Ιουνίου στον υπόλοιπο κόσμο. Είναι το μόνο άλμπουμ της μπάντας για την Warner Bros. Records.

Το άλμπουμ έφτασε στο #1 των UK Albums Chart και το #2 του Billboard 200. Μέχρι το τέλος του Ιουλίου το άλμπουμ είχε γίνει χρυσό στις ΗΠΑ. Είναι το τρίτο συνεχόμενο άλμπουμ της μπάντας που έχει κερδίσει το βραβείο του καλύτερου εναλλακτικού άλμπουμ στα Grammy.

Κομμάτια 
Όλα τα κομμάτια γράφτηκαν από τον Jack White εκτός από τα σημειωμένα

Συντελεστές 
 Jack White – φωνή, κιθάρα, πλήκτρα, συνθεσάιζερ, διήγηση στο "Rag and Bone", ομιλία στο "I'm Slowly Turning Into You", παραγωγή, μίξινγκ
 Meg White – ντραμς, κρουστά, φωνητικά, φωνή στο "St. Andrew", διήγηση στο "Rag and Bone", ομιλία στο "I'm Slowly Turning Into You"
 Regulo Aldama – τρομπέτα στο "Conquest"
 Jim Drury – γκάιντα στα "Prickly Thorn, but Sweetly Worn" και "St. Andrew"
 Steve Hoffman – mastering βινυλίου
 Vlado Meller – ψηφιακό mastering
 Joe Chiccarelli - ηχολήπτης και μηχανικός μίξινγκ
 Lowell Reynolds - ηχολήπτης και δεύτερος μηχανικός μίξινγκ
 Autumn de Wilde - φωτογραφία
 Rob Jones - σχέδιο, layout
 Third Man - σχέδιο, layout

Παραπομπές 

Άλμπουμ του 2007
Δισκογραφία των The White Stripes
Νιμρούντ

Η αρχαία Ασσυριακή πόλη Νιμρούντ (στα Αραβικά: النمرود) βρίσκεται περίπου 30 χιλιόμετρα νότιοανατολικά της Μοσούλης, στο βόρειο Ιράκ.

Πιστεύεται ότι η σημερινή ονομασία δόθηκε στην πόλη στη σύγχρονη εποχή και ότι προέρχεται από το όνομα του μυθικού ήρωα Νιμρόντ (Nimrod). Σύμφωνα με τον Henry Rawlinson πρόκειται για τη βιβλική πόλη Χαλάχ (Calah).

Τον Μάρτιο του 2015 σε βίντεο που δόθηκε στη δημοσιότητα από το Ισλαμικό Κράτος φαίνονται μέλη του να καταστρέφουν με μπουλντόζες τα ερείπια της πόλης.
Τον Απρίλιο του 2015 η αρχαία πόλη Νιμρούντ ανατινάχθηκε από τους Τζιχαντιστές σύμφωνα με το βίντεο που δόθηκε στη δημοσιότητα από το Ισλαμικό Κράτος.

Φωτογραφίες από ευρήματα από τις ανασκαφές στην Νιμρούντ τα οποία βρίσκονται σε διάφορα μουσεία σε ολόκληρο τον κόσμο

Παραπομπές

Βιβλιογραφία 
 Henry C. Rawlinson, On the Birs Nimrud, or the Great Temple of Borsippa, The Journal of the Royal Asiatic Society of Great Britain and Ireland, τομ. 18, σελ. 1–34, 1861
 D. J. Wiseman, The Nabu Temple Texts from Nimrud, Journal of Near Eastern Studies, τομ. 27, ν. 3, σελ. 248–250, 1968
 D. J. Wiseman, Fragments of Historical Texts from Nimrud, Iraq, τομ. 26, ν. 2, σελ. 118–124, 1964
 Barbara Parker, Seals and Seal Impressions from the Nimrud Excavations, Iraq, τομ. 24, ν. 1, σελ. 26–40 1962
 Barbara Parker, Nimrud Tablets, 1956: Economic and Legal Texts from the Nabu Temple, Iraq, τομ. 19, ν. 2, σελ. 125–138, 1957

Εξωτερικοί σύνδεσμοι 

 https://web.archive.org/web/20110722025928/http://www.centroscavitorino.it/en/progetti/iraq/nimrud.html

Αρχαιολογικοί τόποι στο Ιράκ
Καταστροφές κτιρίων και κατασκευών από το Ισλαμικό Κράτος
Κατάλογος Περιφερειακών Ενοτήτων Ελλάδας ανά πληθυσμό

Από την 1η Ιανουαρίου του 2011, οπότε τέθηκε σε ισχύ το Πρόγραμμα Καλλικράτης του Ν.3852/2010,, οι Νομαρχιακές Αυτοδιοικήσεις καταργήθηκαν και αντικαταστάθηκαν (με μετονομασία ή διάσπαση) από τις  Περιφερειακές Ενότητες. Ακολουθεί ο Κατάλογος Περιφερειακών Ενοτήτων Ελλάδας ανά πληθυσμό, ταξινομημένη με βάση τον πραγματικό πληθυσμό κάθε Π.Ε. , και σύμφωνα με τα στοιχεία της Στατιστικής Υπηρεσίας (Απογραφή 2021).

Δείτε επίσης 
Περιφερειακές ενότητες της Ελλάδας
Κατάλογος Περιφερειακών ενοτήτων Ελλάδας ανά έκταση
Κατάλογος Περιφερειακών Ενοτήτων Ελλάδας ανά πυκνότητα πληθυσμού

Πηγές 
 Απογραφή Πληθυσμού 2011, Ελληνική Στατιστική αρχή (ΕΛ.ΣΤΑΤ.)

Παραπομπές 

Πρόγραμμα Καλλικράτης
Χόρχε Μπλάνκο

Ο Χόρχε Μπλάνκο (ισπανικά: Jorge Blanco, γεννημένος στις 19 Δεκεμβρίου 1991) είναι ένας μεξικάνος ηθοποιός και τραγουδιστής. Είναι ευρέως γνωστός για τον ρόλο του ως Λεόν (Leon) στην αργεντίνικη σειρά Violetta του Disney Channel.

Παιδικά χρόνια 
Γεννήθηκε στις 19 Δεκεμβρίου 1991 στη Γουαδαλαχάρα, στο Μεξικό. Συμμετείχε στις σχολικές παραστάσεις και έκανε μαθήματα θεάτρου, μουσικής και κιθάρας από μικρή ηλικία.

Καριέρα 
Ξεκίνησε την τηλεοπτική του καριέρα το 2007, όταν συμμετείχε στο Reality Show High School Musical : La selessión που του δόθηκε η ευκαιρία να συμμετέχει σε μια ταινία του πετυχημένου : U.S. High School Musical. Παρά το γεγονός ότι δεν κέρδισε, έδωσε τη φωνή του στο άλμπουμ του προγράμματος, πήρε μέρος στην ταινία: High School Musical: El desafio παίζοντας τον χαρακτήρα του Χόρχε και συμμετείχε στην περιοδεία της ταινίας και του προγράμματος το 2007-08. Στην ταινία παίζει τον καλύτερο φίλο του πρωταγωνιστή Κριστόμπαλ Ροδρίγκες (Κριστόμπαλ Ορεγιάνα) που δημοσιεύτηκε το 2008 στο Μεξικό και τον επόμενο χρόνο στην Ιταλία.

Το 2010 εμφανίστηκε στο 10ο επεισόδιο από τη μίνι-σειρά Highway: Rodando la Aventura και ήταν, επίσης, ένας από τους πρωταγωνιστές την πρώτης σεζόν από την τηλεοπτική σειρά Cuando toca la campana, στην οποία γύρισε κάποια βιντεοκλίπς όπως το Es el momento" και το "A Celebrar". Τον Μάιο, ταξίδεψε στις Η.Π.Α. για να συμμετέχει στο Disney's Friends for Change Games με την κίτρινη ομάδα για να βοηθήσει την οργάνωση UNICEF, αντιπροσωπεύει το Μεξικό στο βιντεοκλίπ της Bridgit Mendler "We Can Change the World" του προγράμματος Disney's Friends for Change.

Εξαιτίας των γυρισμάτων της σειράς Violetta, συμμετείχε σε μόνο τέσσερα επεισόδια της δεύτερης σεζόν της σειράς Cuando toca la campana.

Το 2012 συμμετείχε στην αργεντίνικη σειρά του Disney Channel, Violetta όπου έπαιζε τον ρόλο του Λεόν. Έως το 2015, όταν η σειρά έφτασε στο τέλος της, συμμετείχε στις 2 παγκόσμιες περιοδείες της Violetta εκτός από τον ρόλο του στη σειρά.

Προσωπική ζωή 
 Ο Χόρχε είναι σε σχέση με τη Στέφι Καμαρένα, μεξικανή ηθοποιός, οι οποίοι γνωρίστηκαν στο Cuando toca la campana. Η σχέση τους μετρά από τις 6 Μαρτίου 2007 ως σήμερα.
 Έχει έναν μικρότερο αδερφό, τον Ντανιέλ.
Παίζει κιθάρα, ντραμς και πιάνο 
Χορεύει μόνος του πολύ καλά από τα 10 του χρόνια

Φιλμογραφία

Δισκογραφία 
 Soundtracks
 2008: High School Musical: El Desafio Mexico
 2011: Cuando toca la campana
 2012: Violetta
 2012: Cantar es lo que soy
 2013: Hoy Somos más
 2014: En Gira

Βραβεία 
 2013 – Kids' Choice Awards México
 Κέρδισε – Favorite Actor για Violetta.
 2013 – Kids' Choice Awards Argentina
 Κέρδισε – Favorite TV Actor για Violetta.
 2014 - Teen weekly 2014
 Κέρδισε - Favorite Actor για Violetta.
 2014 - Kids' Choice Awards Colombia
 Κέρδισε - Favorite Actor για Violetta.
 2014 - Kids' Choice Awards Mexico
 Κέρδισε - Favorite Actor για Violettα

Πηγές

Εξωτερικοί σύνδεσμοι 
 Ο Χόρχε Μπλάνκο στο IMDb

Μεξικανοί τραγουδιστές
Μεξικανοί άνδρες ηθοποιοί κινηματογράφου
Μεξικανοί άνδρες ηθοποιοί τηλεόρασης
ΦΚ Σλομπόντα Τούζλα

Η ΦΚ Σλομπόντα Τούζλα είναι μια ποδοσφαιρική ομάδα από την Τούζλα, Βοσνία και Ερζεγοβίνη. Ιδρύθηκε το 1919. Έδρα της ομάδας είναι το Stadion Tušanj χωρητικότητας 10000 θεατών. Συμμετέχει στο Πρωτάθλημα ποδοσφαίρου Βοσνίας και Ερζεγοβίνης.

Τίτλοι

Ευρωπαϊκοί
 Πρωτάθλημα ποδοσφαίρου Βοσνίας και Ερζεγοβίνης:
Φιναλίστ: 2015-16

Κύπελλο Ιντερτότο ΟΥΕΦΑ:
Νικήτρια (1): Κύπελλο Ιντερτότο 1983

Ευρωπαϊκές συμμετοχές 
Κύπελλο ΟΥΕΦΑ

Κύπελλο Ιντερτότο ΟΥΕΦΑ

Εξωτερικοί σύνδεσμοι

 Επίσημη ιστοσελίδα

Ιδρύσεις ποδοσφαιρικών ομάδων το 1919
Ποδοσφαιρικές ομάδες Βοσνίας και Ερζεγοβίνης
Ποδοσφαιρικές ομάδες Γιουγκοσλαβίας
Χερφέλγιε Μπόλντκλουμπ

Η Χερφέλγιε Μπόλντκλουμπ ήταν μια ποδοσφαιρική ομάδα από το προάστιο Χερφέλγιε της δανικής πόλης Κέγιε. Ιδρύθηκε το 1921. Έδρα της ομάδας ήταν το Herfølge Stadion. Έχει κατακτήσει ένα Πρωτάθλημα ποδοσφαίρου Δανίας (1999-00). Το 2009 ενοποιήθηκε με την Κέγιε ΜΚ δημιουργώντας την ΧΜ Κέγιε.

Εξωτερικοί σύνδεσμοι 
  Επίσημη ιστοσελίδα 
  Former active, official fangroup's fansite
  Former active, unofficial fansite

Ιδρύσεις ποδοσφαιρικών ομάδων το 1921
Ποδοσφαιρικές ομάδες Δανίας
Επισκοπή της Ρώμης

Η Επισκοπή της Ρώμης (λατινικά: Dioecesis Urbis Seu Romana, ιταλικά: Diocesi di Roma) αποτελεί επισκοπή της Καθολικής Εκκλησίας στη Ρώμη. Ο επίσκοπός της, γνωστός ως Πάπας, είναι ο Ύπατος Ποντίφικας και ηγέτης της Καθολικής Εκκλησίας. Δεδομένου ότι η Αγία Έδρα, είναι κυρίαρχη οντότητα όσον αφορά τις διπλωματικές σχέσεις, και με πολιτική δικαιοδοσία στο κράτος του Βατικανού μέσα στη Ρώμη. Η Επισκοπή της Ρώμης είναι η μητροπολιτική επισκοπή της Επαρχίας της Ρώμης, μιας εκκλησιαστικής επαρχίας στην Επισκοπική Διάσκεψη της Ιταλίας.Από τις 13 Μαρτίου του 2013 είναι Πάπας Φραγκίσκος.

Επίσκοπος 
Περισσότερες πληροφορίες: Πάπας

Ο επίσκοπος της Επισκοπής της Ρώμης έχει, κατά πρώτο λόγο, τον τίτλο του Επισκόπου της Ρώμης, τη βάση για όλους τους άλλους τίτλους του. Εκείνοι που επίσημα αναφέρονται γι' αυτόν στο Annuario Pontificio είναι οι τίτλοι:

 Επίσκοπος Ρώμης
 Εφημέριος του Ιησού Χριστού
 Διάδοχος του πρώτου των Αποστόλων
 Ύπατος Ποντίφικας της Καθολικής Εκκλησίας
 Προκαθήμενος της Ιταλίας
 Αρχιεπίσκοπος και Μητροπολίτης της ρωμαϊκής επαρχίας (επίσης εναλλακτικά αποδίδεται ως «Μητροπολίτης της Επαρχίας της Ρώμης»)
 Αρχηγός του κράτους της Πόλης του Βατικανού (από την ίδρυσή της με τη Συνθήκη του Λατερανού το 1929)
 Υπηρέτης των υπηρετών του Θεού

Ο πιο γνωστός τίτλος, αυτός του «Πάπα», δεν εμφανίζεται στον επίσημο κατάλογο, αλλά χρησιμοποιείται συνήθως στους τίτλους των εγγράφων και εμφανίζεται, σε συντετμημένη μορφή, στις υπογραφές τους.

Κατάλογος 
Για μια χρονολογική λίστα των παπών, δείτε Κατάλογος Παπών.

Παραπομπές

Εξωτερικοί σύνδεσμοι 
 

Ρωμη
Καθολική Εκκλησία
Σταθμός Αγία Βαρβάρα (Μετρό Αθήνας)

Ο Σταθμός Αγία Βαρβάρα είναι σταθμός του μετρό της Αθήνας στο κέντρο της Αγίας Βαρβάρας, επί της γραμμής 3. Ο σταθμός παραδόθηκε στο κοινό στις 7 Ιουλίου 2020, μαζί με τους σταθμούς «Κορυδαλλός» και «Νίκαια» της ίδιας επέκτασης.

Είσοδοι - Έξοδοι 
 Πλατεία Αγίας Ελεούσης
 Λεωφ. Ελευθερίου Βενιζέλου

Δομή σταθμού

Παραπομπές

Αγια Βαρβάρα
Αγια Βαρβάρα
Σταθμός Κορυδαλλός (Μετρό Αθήνας)

Ο Σταθμός Κορυδαλλός είναι σταθμός του μετρό της Αθήνας στον Κορυδαλλό, επί της γραμμής 3. Ο σταθμός παραδόθηκε στο κοινό στις 7 Ιουλίου 2020, μαζί με τους σταθμούς «Αγία Βαρβάρα» και «Νίκαια» της ίδιας επέκτασης.

Είσοδοι - Έξοδοι 
 Πλατεία Ελευθερίας
 Οδός Αγίου Γεωργίου

Δομή σταθμού

Παραπομπές

Κορυδαλλός
Κορυδαλλός
Σταθμός Μανιάτικα (Μετρό Αθήνας)

Ο Σταθμός Μανιάτικα είναι σταθμός του μετρό της Αθήνας στα Μανιάτικα του Πειραιά, επί της γραμμής 3. Ο σταθμός παραδόθηκε στο κοινό στις 10 Οκτωβρίου του 2022.

Το 2000, η θέση του σταθμού, βάση της ΜΑΜ (Μελέτης Ανάπτυξης Μετρό) βρίσκονταν στην Κοκκινιά (25ης Μαρτίου και Φαλήρου).

Το 2006, κατά τον αρχικό σχεδιασμό της επέκτασης προς τον Δυτικό Πειραιά, ο σταθμός λεγόταν Ταμπούρια.

Είσοδοι - Έξοδοι 
 Οδός Αιτωλικού

Δομή σταθμού

Παραπομπές

Μανιάτικα
Μανιάτικα
Σταθμός Δημοτικό Θέατρο (Μετρό Αθήνας)

Ο Σταθμός Δημοτικό Θέατρο είναι ο δυτικός τερματικός σταθμός του Μετρό της Αθήνας στο κέντρο του Πειραιά, επί της γραμμής 3. Ο σταθμός παραδόθηκε στο κοινό στις 10 Οκτωβρίου 2022, οπότε και ανταποκρίνεται με το τραμ της Αθήνας μέσω της στάσης Δημαρχείο της Γραμμής 7 που παραδόθηκε σε επιβατική λειτουργία στις 15 Δεκεμβρίου 2021.

Σύμφωνα με το αρχικό σχέδιο της γραμμής 3, ο τερματικός σταθμός της θα βρισκόταν στην Λεωφόρο Λαμπράκη στο ύψος του Γηροκομείου Πειραιά, το οποίο ανήκει στη Μητρόπολη Πειραιώς, και θα είχε την ονομασία Ευαγγελίστρια. Μόλις ανακοινώθηκε όμως αυτό επίσημα, το 2006, αντέδρασε αμέσως ο καινούριος τότε Μητροπολίτης Πειραιώς Σεραφείμ, με τον ισχυρισμό ότι θα ενοχλούνταν οι ηλικιωμένοι στο διπλανό Γηροκομείο Πειραιά, και τελικώς η κατασκευή του σταθμού αυτού έμεινε εκτός πλάνων τον Φεβρουάριο του 2009, με αποτέλεσμα ο Σταθμός Δημοτικό Θέατρο να προσδιοριστεί πλέον ως ο τερματικός της γραμμής 3.

Στάση Δημαρχείο 
Η κομβική με τον Μετρό στάση Δημαρχείο αποτελεί μέρος της Γραμμής 7 του Τραμ Αθήνας και εγκαινιάστηκε στις 15 Δεκεμβρίου 2021. Αποτελεί την στάση πριν τον τερματικό της γραμμής 7 στην Αγία Τριάδα και μελλοντικά στην Ακτή Ποσειδώνος.

Είσοδοι - Έξοδοι 
 Πλατεία Δημοτικού Θεάτρου (Ελευθερίου Βενιζέλου)
 Πλατεία Παύλου Μπακογιάννη
 Πλατεία Κοραή

Δομή σταθμού

Σημείο εξυπηρέτησης 
 Δημοτικό Θέατρο Πειραιά

Παραπομπές 

Δημοτικό Θέατρο
Δημοτικό Θέατρο
Στάσεις τραμ Αθήνας
Οδός Αχαρνών

Η Οδός Αχαρνών είναι μια μεγάλη οδική αρτηρία η οποία ξεκινά από την Πλατεία Βάθης στο κέντρο της Αθήνας και καταλήγει στη Νέα Χαλκηδόνα. Οφείλει την ονομασία της στις Αχαρνές, που είναι η επίσημη ονομασία της περιοχής Μενίδι Αττικής. Έχει μήκος περίπου 5 χιλιόμετρα. Κατά μήκος αυτής βρίσκονται οι εξής συνοικίες:
 Βάθη
 Βικτώρια
 Σταθμός Λαρίσης
 Άγιος Παντελεήμονας
 Αγίου Μελετίου
 Άγιος Νικόλαος
 Κάτω Πατήσια
 Άγιος Ελευθέριος
 Τρεις Γέφυρες

Η οδός καταλήγει στη Νέα Χαλκηδόνα και συναντιέται με την Νέα Εθνική Οδό Αθηνών-Θεσσαλονίκης.

Η οδός Αχαρνών αποτέλεσε έμπνευση για τον τραγουδοποιό Τάκη Μουσαφίρη, ο οποίος έγραψε τη μουσική και τους στίχους του ομώνυμου τραγουδιού που έγινε γνωστό από την ερμηνεία του Σταμάτη Κόκοτα το 1989.

Εξωτερικοί σύνδεσμοι 
 Λαθραίες ματιές στην οδό Αχαρνών Νίκος Βατόπουλος, Εφημερίδα «Καθημερινή», 2 Φεβρουαρίου 2014
 Οδός Αχαρνών: Άγγελοι και Δαίμονες  Στέλιος Παπαναστασίου, ηλεκτρονική εφημερίδα "The Insider", 25 Φεβρουαρίου 2013

Παραπομπές 

Αχαρνών οδός
Euphoria (τραγούδι της Λορίν)

Το Euphoria (ελληνικά: Eυφορία) είναι το τραγούδι το οποίο εκπροσώπησε τη Σουηδία στον ευρωπαϊκό διαγωνισμό τραγουδιού της Γιουροβίζιον το 2012 στο Μπακού του Αζερμπαϊτζάν. Στο Melodifestivalen του ίδιου έτους, το τραγούδι βγήκε πρώτο με ποσοστό 54%. Στον τελικό της Γιουροβίζιον το τραγούδι κατόρθωσε να φτάσει την 1η θέση με 372 βαθμούς, κατέχοντας το ρεκόρ με τα περισσότερα δωδεκάρια σε συμμετοχή χώρας στη Γιουροβίζιον, (18).

Παραπομπές

Δείτε επίσης 
 Συμμετοχή της Σουηδίας στη Eurovision

Διαγωνισμός Τραγουδιού Eurovision 2012
Τραγούδια του 2012
Singles του 2012
Νούμερο 1 singles στην Αυστρία
Mars One

Το Mars One είναι ένας μη κερδοσκοπικός οργανισμός με έδρα τις Κάτω Χώρες, που έχει στόχο για να μεταφέρει τους πρώτους ανθρώπους στον Άρη και να δημιουργήσουν μια μόνιμη ανθρώπινη αποικία εκεί μέχρι το 2025.  Το σχέδιο του έργου για της αποικίες του Άρη καθοδηγείται από τον Ολλανδό επιχειρηματία Bas Lansdorp, ο οποίος ανακοίνωσε τα σχέδια για το έργο Mars One τον Μάιο του 2012. 

Η αρχική ιδέα του Mars One περιελάμβανε την έναρξη ενός ρομποτικού οχήματος προσεδάφισης και το Διαστημικό Λεωφορείο ήδη από το 2016 με στόχο την αποστολή ενός ανθρώπινου πληρώματος τεσσάρων ατόμων το 2022. Οι διοργανωτές σχεδιάζουν για το πλήρωμα που που θα επιλεγεί από τους υποψηφίους, να γίνουν οι πρώτοι μόνιμοι κάτοικοι του Άρη χωρίς δυνατότητα επιστροφής στη Γη. Μερική χρηματοδότηση του προγράμματος θα περιλαμβάνει ένα μελλοντικό πρόγραμμα ριάλιτι που θα δείχνει το ταξίδι των αποίκων και την ζωή τους στην αποικία.

Το χρονοδιάγραμμα του έργου, η τεχνική και η οικονομική δυνατότητα, καθώς και η ηθική ενός τέτοιου εγχειρήματος, έχουν επικριθεί από μια μερίδα επιστημόνων και εκείνων που δραστηριοποιούνται στην αεροδιαστημική βιομηχανία.

Ιστορία 
Ο σχεδιασμός για το Mars One ξεκίνησε το 2011 με τις συζητήσεις μεταξύ των δύο ιδρυτών της, τον Bas Lansdorp και τον Arno wielders. Η εφικτότητα της ιδέας στη συνέχεια την ερεύνησαν με ειδικούς εμπειρογνώμονες και οργανώσεις εμπειρογνωμόνων, η οποίοι συζήτησαν της οικονομικές, ψυχολογικές και ηθικές πτυχές της.

Δείτε επίσης 
 Γαιοπλασία
 MarsDrive

Παραπομπές

Περαιτέρω ανάγνωση

Εξωτερικοί σύνδεσμοι 
Επίσημη ιστοσελίδα

Εξερεύνηση του Άρη